Babelscape/SREDFM huggingface dataset:
Αδανσονία η δακτυλωτή

Η Αδανσονία η δακτυλωτή "(Adansonia digitata)", είναι το πιο διαδεδομένο είδος από το γένος της Αδανσονίας "(Adansonia)" στην Αφρικανική ήπειρο, βρίσκεται στις ζεστές και ξηρές σαβάνες της υποσαχάριας Αφρικής. Άλλες κοινές ονομασίες είναι: αφρικανικό μπάομπαμπ "(African baobab)", δέντρο του νεκρού αρουραίου "(dead-rat-tree)" (από την εμφάνιση των καρπών), δέντρο του ψωμιού της μαϊμούς "(monkey-bread-tree)" (ο μαλακός, αποξηραμένος καρπός είναι βρώσιμος), ανεστραμμένο δέντρο "(upside-down tree)" (τα αραιά κλαδιά μοιάζουν με ρίζες) (στη δυτική, βορειοανατολική, κεντρική και νότια Αφρική, το Ομάν, την Υεμένη, την Αραβική Χερσόνησο και την Ασία), δέντρο κρέμας ταρτάρ (όξινου τρυγικού καλίου).
Βίλντενφελς

Το Βίλντενφελς είναι δήμος της Γερμανίας, στο διαμέρισμα του Τσβίκαου του Ελεύθερου Κράτους της Σαξονίας. Βρίσκεται σε απόσταση 9 χλμ. στα νοτιοανατολικά του Τσβίκαου.
Εμμανουήλ Σοφούλης

Ο Εμμανουήλ Σοφούλης (1892 - 1948) ήταν Έλληνας πολιτικός.
Μοχάμεντ Πάσαλιτς

Ο Μοχάμεντ Πάσαλιτς, είναι Βόσνιος διεθνής καλαθοσφαιριστής, ο οποίος έχει αγωνιστεί στα πρωταθλήματα της Βοσνίας, της Ελλάδας, της Γαλλίας και της Ρουμανίας.
Πολύφεγγος

Ο Άγιος Γεώργιος της Πολυφέγγου ("Sancto Georgio de Polifengno", όπως αναφέρεται σε έγγραφο του 1377) ή απλώς Πολύφεγγος ("Polifant" στο γαλλικό "Χρονικόν του Μορέως") ήταν φρούριο και οικισμός του φράγκικου Πριγκιπάτου της Αχαΐας στην Πελοπόννησο. Ο οικισμός του Αγίου Γεωργίου ευρισκόταν σε πεδινή τοποθεσία, σε απόσταση περίπου 3 χλμ. από την Αρχαία Νεμέα, και κατελάμβανε τον χώρο της σημερινής πόλης της Νεμέας, ενώ το φρούριο ευρισκόταν στην κορυφή του Όρους Πολύφεγγου και ήλεγχε ένα από τα περάσματα που οδηγούσαν από το οροπέδιο της Αρκαδίας στις πεδινές εκτάσεις του Αργολικού Κόλπου.

Τον Σεπτέμβριο του 1320, οι Έλληνες, υπό την ηγεσία του Ανδρόνικου Ασάν, κατέλαβαν το φρούριο του Αγίου Γεωργίου των Σκορτών και νίκησαν τις φραγκικές ενισχύσεις που κατέφθασαν στην περιοχή. Αμέσως μετά την επιτυχία αυτή, βάδισαν ενάντια στα φρούρια της Καρύταινας, της Άκοβας και της Πολυφέγγου, των οποίων και πέτυχαν την παράδοση, μέσω της δωροδοκίας των διοικητών τους. Η επιτυχία αυτή έδωσε στους Έλληνες στρατιωτικό πλεονέκτημα, καθώς το σύνολο αυτών των φρουρίων ήλεγχε ορεινά περάσματα από το αρκαδικό οροπέδιο προς τις, ακόμη υπό φραγκικό έλεγχο, παράκτιες πεδιάδες. Η Πολύφεγγος, ωστόσο, ενδέχεται να ανακατελήφθη από τους Φράγκους λίγο καιρό αργότερα, καθώς το όνομά της εμφανίζεται σε έναν κατάλογο φέουδων του Πριγκιπάτου της Αχαΐας του 1377.
Μονή Λαζαριστών

thumb|Εξωτερική όψη του Θεάτρου της Μονής Λαζαριστών|248x248px
Η Μονή Λαζαριστών αποτελεί πρώην μοναστικό συγκρότημα που βρίσκεται στη Σταυρούπολη Θεσσαλονίκης (οδός Κολοκοτρώνη 25-27). Χτίστηκε το 1886 από μοναχούς του τάγματος του Αγίου Βικεντίου του Παύλου, που ονομάζονταν Λαζαριστές από την έδρα τους στο ναό του Αγίου Λαζάρου στο Παρίσι. Το 1997, μετά από αποκατάσταση, μετατράπηκε σε πολυδύναμο πολιτιστικό κέντρο. 
Σήμερα, στη Μονή Λαζαριστών στεγάζεται το Μουσείο Μοντέρνας Τέχνης καθώς και υποδομές του Κρατικού Θεάτρου Βορείου Ελλάδος, όπως η θεατρική Σκηνή "Σωκράτης Καραντινός", το "Μικρό Θέατρο" και η Δραματική Σχολή.
Βολταιρίν ντε Κλερ

Η Βολταιρίν ντε Κλερ (17 Νοεμβρίου, 1866 - 20 Ιουνίου, 1912) ήταν γαλλικής καταγωγής Αμερικανίδα αναρχική ακτιβίστρια, ποιήτρια, συγγραφέας και φεμινίστρια. Υπήρξε παραγωγική συγγραφέας και ομιλήτρια, αντίθετη προς το κράτος, τον γάμο, και την κυριαρχία της θρησκείας στη σεξουαλικότητα και τη ζωή των γυναικών. Ξεκίνησε την καριέρα της ως ακτιβίστρια του κινήματος "Ελεύθερη Σκέψη" (Freethought). Η ντε Κλερ συντάχθηκε αρχικά με τον ατομικιστικό αναρχισμό, αλλά εξελίχθηκε μέσω της αμοιβαιότητας (μουτουαλισμός) σε «αναρχική χωρίς επιθετικούς προσδιορισμούς». Ήταν συνάδελφος της Έμμα Γκόλντμαν, με την οποία διατηρούσε σχέση σεβασμού μεν, αλλά και διαφωνίας σε πολλά θέματα. Πολλά από τα κείμενά της δημοσιεύθηκαν μετά τον θάνατό της από το περιοδικό της Γκόλντμαν "Μητέρα Γη", για το οποίο έγραφε κείμενα εν ζωή, το 1914.
Διεθνής Ένωση Βυζαντινών Σπουδών

Η Διεθνής Ένωση Βυζαντινών Σπουδών (, AIEB) ιδρύθηκε το 1948 με τον Πωλ Λεμέρλ ως πρώτο Πρόεδρο. Αποτελεί τον Διεθνή συντονιστικό φορέα που λειτουργεί ως ο σύνδεσμος μεταξύ των κατά τόπους εθνικών ερευνητικών ομάδων. 

Εκδίδει ενημερωτικό δελτίο από το 1964.
Μάριο Μονιτσέλι

Ο Μάριο Μονιτσέλι ("Mario Monicelli", Ρώμη, 16 Μαΐου 1915 - Ρώμη, 29 Νοεμβρίου 2010) ήταν Ιταλός σκηνοθέτης, σεναριογράφος και συγγραφέας. Πολλές ταινίες του, όπως "Ο Κλέψας του Κλέψαντος", "Οι εντιμότατοι φίλοι μου", "Οι γενναίοι του Μπρανκαλεόνε" είχαν διεθνή επιτυχία και έκαναν γνωστή παγκοσμίως την επονομαζόμενη «κωμωδία αλά ιταλικά».
Νικήτας Χαλκούτζης

Ο πατρίκιος Νικήτας Χαλκούτζης (έδρασε κατά την περίοδο μεταξύ 950–965) ήταν Βυζαντινός στρατηγός, το πρώτο καταγεγραμμένο μέλος της οικογένειας Χαλκούτζη, ο οποίος έγινε ιδιαιτέρως γνωστός για την ανακατάληψη της Κύπρου από τους Άραβες το 965. 

Αποτελεί το πρώτο καταγεγραμμένο μέλος της οικογένειας Χαλκούτζη ή Χαλκούτση, αναφορές στα μέλη της οποίας αναφέρονται ανά διαστήματα έως τον 13ο αιώνα. Για πρώτη φορά αναφέρεται από τον Σκυλίτζη και τον Κεδρηνό το 956, όταν ηγήθηκε πρεσβείας στην αυλή του Χαμδανίδη Εμίρη του Χαλεπιού, Σαΐφ αλ-Ντάουλα, ο οποίος, εκείνη την περίοδο, βρισκόταν εν μέσω πολεμικής σύγκρουσης με τους Βυζαντινούς. Σύμφωνα με τους Βυζαντινούς χρονικογράφους, ο Σαΐφ πήρε μαζί του τον Χαλκούτζη σε επιδρομή του στα βυζαντινά εδάφη, ωστόσο ο Χαλκούτζης δωροδόκησε τους φρουρούς του και πέτυχε να διαφύγει μαζί με τους υπηρέτες του στην διάρκεια ενέδρας που στήθηκε στις δυνάμεις του Σαΐφ από τον Λέοντα Φωκά τον Νεότερο σε μια χαράδρα.

Στον Χαλκούτζη αποδίδεται, σύμφωνα με τον Κεδρηνό, η ανακατάληψη της Κύπρου—το νησί αποτελούσε από κοινού κτήση των Αράβων και των Βυζαντινών από τα τέλη του 7ου αιώνα—και η πλήρης προσάρτησή της από την Βυζαντινή Αυτοκρατορία. Το γεγονός αυτό ελάχιστα καλύπτεται και ουδεμία σχετική λεπτομέρεια δεν αναφέρεται στις πηγές της εποχής, ενώ η ημερομηνία του τοποθετείται συνήθως κατά τα τέλη του 965, αν και ενδέχεται να έλαβε χώρα και λίγο νωρίτερα, ακόμη και στα μέσα του 964. Ο Χαλκούτζης ενδέχεται να ήταν ο πρώτος Βυζαντινός κυβερνήτης ("στρατηγός") του νησιού μετά την επανακατάκτησή του.
Γιώργος Πολυχρονίου

Ο Γιώργος Πολυχρονίου είναι Έλληνας παρουσιαστής, μουσικόφιλος ραδιοφωνικός παραγωγός, ραδιοφωνικός dj, δημοσιογράφος και συλλέκτης δίσκων. Γεννήθηκε στις 26 Νοεμβρίου 1953.

Η μουσική αλλά και το ραδιόφωνο τον έλκυαν από πολύ νωρίς κι έτσι το 1964-65 έστησε μαζί με τον εξάδελφό του Στέλιο Πολυχρονίου παράνομο ερασιτεχνικό (πειρατικό) σταθμό μεσαίων κυμάτων, τον οποίο ονόμασαν "«G.S.Poly»". Από εκείνη την εποχή του έμεινε το προσωνύμιο "G-Poly" (Τζι Πόλυ).

Έγινε ιδιαίτερα γνωστός στο ευρύ κοινό παρουσιάζοντας το τηλεπαιχνίδι "Ο τροχός της τύχης" στον ιδιωτικό τηλεοπτικό σταθμό ΑΝΤ1 από την Πρωτοχρονιά του 1990 έως και τις 23 Οκτωβρίου 1992, έχοντας ως βοηθό του την Κρίστα Σταματοπούλου. Παρουσίαζε επίσης στο Mega το τηλεπαιχνίδι Mega Βanca απο το 1992 έως το 1994, έχοντας ως βοηθό την πρωτοεμφανιζόμενη Ελένη Μενεγάκη, που έκανε τότε το τηλεοπτικό της ντεμπούτο.

Θεωρείται άριστος γνώστης των μουσικών θεμάτων, παρακολουθώντας τις διεθνείς κυκλοφορίες δίσκων και εμπλουτίζοντας διαρκώς τη συλλογή του, κατά βάση με ξενόγλωσσο ρεπερτόριο. Σύμφωνα με εκτίμηση του ιδίου, η συλλογή του ανέρχεται σε περίπου 80 χιλιάδες δίσκους βινυλίου και 40 χιλιάδες ψηφιακούς δίσκους (CD).

Ο Γιώργος Πολυχρονίου έχει από τον πρώτο του γάμο μία κόρη, τη Ντέμη, από την οποία το 2016 απέκτησε εγγονή. Σε δεύτερο γάμο υπήρξε σύζυγος της ραδιοφωνικής παραγωγού Μάγκυς Χαραλαμπίδου.

Επί αρκετά χρόνια ασχολείτο παράλληλα και με ραδιοφωνικές μεταδόσεις ποδοσφαιρικών αγώνων. Είναι υποστηρικτής του Παναθηναϊκού.
Highway 61 Revisited

Το Highway 61 Revisited είναι το έκτο άλμπουμ του Αμερικανού μουσικού Μπομπ Ντίλαν. Κυκλοφόρησε στις 30 Αυγούστου 1965 από την Columbia Records. Ο Ντίλαν, που έως τότε ηχογραφούσε κυρίως ακουστική μουσική, στον συγκεκριμένο δίσκο χρησιμοποίησε ροκ μουσικούς και ενορχηστρώσεις σε κάθε τραγούδι, εκτός από την 11λεπτη μπαλάντα "Desolation Row" που κλείνει το άλμπουμ. Οι κριτικοί τονίζουν τον πρωτοποριακό τρόπο με τον οποίο ο Ντίλαν συνδύασε συναρπαστικές συνθέσεις βασισμένες στα μπλουζ με ιδιαίτερα ευαίσθητους ποιητικούς στίχους, για να δημιουργήσει τραγούδια που συνέλαβαν το πνεύμα του πολιτικού και πολιτισμικού χάους που βασίλευε εκείνη την εποχή στις ΗΠΑ. Ο συγγραφέας Μάικλ Γκρέι επισημαίνει ότι, κατά μια σημαντική έννοια, η δεκαετία του 1960 "ξεκίνησε" με αυτόν τον δίσκο.

Το άλμπουμ ξεκινά με το ιδιαίτερα επιτυχημένο single "Like a Rolling Stone" και περιέχει τραγούδια που έως και σήμερα αποτελούν σταθερά μέρος του ρεπερτορίου του Ντίλαν στις ζωντανές εμφανίσεις του, όπως τα "Ballad of a Thin Man" και "Highway 61 Revisited". Το όνομα του δίσκου (το οποίο στα Ελληνικά σημαίνει "Επιστροφή στον Αυτοκινητόδρομο 61") προέρχεται από έναν βασικό αυτοκινητόδρομο των ΗΠΑ που συνδέει τη γενέτειρα του Ντίλαν, Ντουλούθ, με πόλεις του Νότου που φημίζονται για τη μουσική τους παράδοση, όπως το Σεντ Λούις, το Μέμφις, τη Νέα Ορλεάνη και την περιοχή του Μισσισσιππή όπου γεννήθηκαν τα μπλουζ του Δέλτα.

Το "Highway 61 Revisited" έφτασε έως την 3η θέση των καταλόγων επιτυχιών στις ΗΠΑ και την 4η θέση στη Βρετανία. Το άλμπουμ κατατάχθηκε στην 4η θέση του καταλόγου των "500 σημαντικότερων άλμπουμ όλων των εποχών" του περιοδικού Rolling Stone. Το "Like a Rolling Stone" βρέθηκε μέσα στις 10 πρώτες θέσεις των καταλόγων επιτυχιών σε πολλές χώρες, και κατέκτησε την 1η θέση στο κατάλογο με τα 500 σημαντικότερα τραγούδια όλων των εποχών του Rolling Stone. Στον ίδιο κατάλογο περιλαμβάνονται δύο ακόμη από τα τραγούδια του δίσκου, τα "Desolation Row" και "Highway 61 Revisited", στις θέσεις 187 και 373 αντίστοιχα.
Ιβάν Μιχαΐλοβιτς Ομπολένσκι

Ο Πρίγκιπας Ιβάν Μιχαΐλοβιτς Ομπολένσκι (), ή Ιβάν Ομπολένσκι (1853 – 28 Φεβρουαρίου 1910), ήταν Αντιστράτηγος της Ρωσικής Αυτοκρατορίας.
Ουντζούνγκουα Όρη

thumb|right|400px|Τα Ουντζούνγκουα Όρη.
Τα Ουντζούνγκουα Όρη (Αγγλικά: Udzungwa Mountains, Σουαχίλι: Milima ya Udzungwa), είναι μια οροσειρά νοτιοανατολικά της Ντοντόμα "(Dodoma)", στην Τανζανία και αποτελούν μέρος των Ορέων της Ανατολικής Αψίδας.
Κούλα Μαραγκοπούλου

Η Κούλα Μαραγκοπούλου (Κυπαρισσία, 1910 ή 1913 - Αθήνα, 1997) ήταν Ελληνίδα ζωγράφος του 20ού αιώνα, από τις κυριότερες εκπροσώπους του εξπρεσιονισμού της πρώτης μεταπολεμικής ελληνικής γενιάς εικαστικών καλλιτεχνών.
Στέργιος Μπουσβάρος

Ο Στέργιος Μπουσβάρος, είναι Έλληνας πρώην διεθνής καλαθοσφαιριστής. Αγωνιζόταν στη θέση του σμολ φόργουορντ στην ομάδα του Άρη Θεσσαλονίκης από το 1953 μέχρι το 1969, ενώ συμμετείχε με την εθνική Ελλάδος στο προολυμπιακό τουρνουά του 1964.
Σον Ο'Κέισι

Ο Σον Ο'Κέισι ("Seán O'Casey", 30 Μαρτίου 1880 - 18 Σεπτεμβρίου 1964) ήταν Ιρλανδός δραματουργός. Ως πιστός σοσιαλιστής, ήταν ο πρώτος σπουδαίος Ιρλανδός θεατρικός συγγραφέας που έγραψε για τα λαϊκά στρώματα του Δουβλίνου.
Βαγγέλης Πλατέλλας

Ο Βαγγέλης Πλατέλλας (Αθήνα, 1 Δεκεμβρίου 1988) είναι Έλληνας ποδοσφαιριστής, ο οποίος αγωνίζεται ως μεσοεπιθετικός για τον Ιωνικό Νικαίας.
Πολύκλειτος Ρέγκος

Ο Πολύκλειτος Ρέγκος (Νάξος, 1903 - Θεσσαλονίκη, 1984) ήταν Έλληνας ζωγράφος και χαράκτης του 20ού αιώνα.
Νικόλαος Τσικλητήρας

Ο Νικόλαος Τσικλητήρας (1813 - 1895) ήταν Έλληνας πολιτικός.
Τηλέμαχος Πλεύρης

Ο Τηλέμαχος Πλεύρης (Άγιος Γεώργιος Λασιθίου, 1917 – Αθήνα, 22 Ιανουαρίου 1982) του Γεωργίου και της Αριστέας, ήταν Έλληνας στρατιωτικός και πολιτικός, ο οποίος χρημάτισε βουλευτής Ηρακλείου από το 1963 ως το 1967 και από το 1974 ως το 1977.
Θεόδωρος Πετροκόκκινος

Ο Θεόδωρος Πετροκόκκινος (1863 - 1923) ήταν Έλληνας πολιτικός και τραπεζίτης.
Φραντσέσκο Μαρία Γκριμάλντι

O Φραντσέσκο Μαρία Γκριμάλντι ("Francesco Maria Grimaldi", 2 Απριλίου 1618 – 28 Δεκεμβρίου 1663) ήταν Ιταλός Ιησουίτης ιερέας, μαθηματικός και φυσικός. Γεννήθηκε στην Μπολόνια και δίδαξε στο κολέγιο των Ιησουιτών αυτής της πόλης. Γονείς του ήταν οι Paride Grimaldi και Anna Cattani.
Βίλχελμ Γκότχελφ Λόρμαν

O Βίλχελμ Γκότχελφ Λόρμαν ("Wilhelm Gotthelf Lohrmann", 31 Ιανουαρίου 1796 - 20 Φεβρουαρίου 1840) ήταν Σάξονας χαρτογράφος, αστρονόμος, μετεωρολόγος και πατρόνας των επιστημών.
Λιμόζα

H Λιμόζα είναι παρυδάτιο καλοβατικό πτηνό της οικογενείας των Σκολοπακιδών, που απαντά και στον ελλαδικό χώρο. Η επιστημονική ονομασία του είδους είναι "Limosa limosa" και περιλαμβάνει 3 υποείδη. 

Στην Ελλάδα απαντά το υποείδος "L. l. limosa" (Linnaeus, 1758),
Τουρκμένμπασι

Το Τουρκμένμπασι, παλαιότερα γνωστό ως Κράσνοβοντσκ () και Κιζίλ-Σου, είναι πόλη στην Επαρχία Μπαλκάν του Τουρκμενιστάν, εντός του Κόλπου του Κράσνοβοντσκ στην Κασπία Θάλασσα. Ευρίσκεται σε υψόμετρο 27 μέτρων. Ο πληθυσμός (εκτίμηση 2004) είναι της τάξεως των 86.800 κατοίκων, ο οποίος αποτελείται κυρίως από Ρώσους, Αρμένιους και Αζέρους. Ως τερματικός σταθμός του Υπερκασπιανού Σιδηρόδρομου, αποτελούσε σημαντικό μεταφορικό κέντρο.
Χριστιανικό μέταλ

Το Χριστιανικό μέταλ είναι υποείδος της heavy metal μουσικής. Το μόνο που το κάνει ξεχωριστό από τα υπόλοιπα είναι πώς όλα τα μέλη ενός κλασσικού συγκροτήματος της χριστιανικής metal έχουν σαν κοινή πίστη τον Χριστιανισμό.
257-γωνο

Στη γεωμετρία, το 257-γωνο είναι ένα πολύγωνο με 257 πλευρές. Το άθροισμα των εσωτερικών γωνιών οποιουδήποτε μη αυτο-τεμνόμενου 257-γώνου είναι 91800°.

Το εμβαδόν ενός κανονικού 257-γώνου με μήκος πλευράς "t" είναι:
:formula_1

Ένα ολόκληρο κανονικό 257-γωνο δεν ξεχωρίζει οπτικά από έναν κύκλο και η περίμετρός του διαφέρει από εκείνη του εγγεγραμμένου κύκλου του κατά περίπου 24 μέρη ανά εκατομμύριο.
Άρτεμις των Γαβίων

H ονομασία Άρτεμις των Γαβίων (ιταλικά: "Diana di Gabi", γαλλικά: "Diane de Gabies") αναφέρεται σε άγαλμα της θεάς Αρτέμιδος το οποίο ανακαλύφθηκε στα τέλη του 18ου αιώνα στα Γάβια της Ιταλίας (ιταλικά: "Gabi"), έγινε έκθεμα της συλλογής Μποργκέζε και κατόπιν στεγάστηκε στο Λούβρο. Το άγαλμα χρονολογείται στις αρχές του 1ου αιώνα μ.Χ. και είναι ρωμαϊκό αντίγραφο από προγενέστερο ελληνικό, η δημιουργία του οποίου αποδίδεται στον Πραξιτέλη κατά τον 4ο αιώνα π.Χ., πιθανώς η "Άρτεμις Βραυρωνία".
Οσμάν Φουάντ

Ο Οσμάν Φουάντ (24 Φεβρουαρίου 1895 - 19 Μαΐου 1973) (Τούρκικα:Osman Fuat Osmanoğlu), ήταν ο 39ος Επικεφαλής του Οίκου των Οσμάν από το 1954 έως το 1973, διαδεχόμενος τον ετεροθαλή αδερφό του, Αχμέτ Νιχάντ.Ήταν αξιωματικός του τουρκικού ιππικού και "Αρχιστράτηγος της Τρίπολης".Κέρδισε πολλά εθνικά και διεθνή μετάλλια και βραβεία.Αν βασίλευε θα ήταν ο Σουλτάνος Οσμάν Δ΄.
Σενιχά Σουλτάν

Η Σενιχά Σουλτάνα (Οθ. Τούρκικα:كنت هكتار سلطان) (Τούρκικα: "Seniha Sultan", 22 Νοεμβρίου 1852 - 15 Σεπτεμβρίου 1931) ήταν κόρη του σουλτάνου Αμπντούλ Μετζίτ Α΄ και ετεροθαλής αδελφή των σουλτάνων Μουράτ Ε΄, Αμπντούλ Χαμίτ Β΄, Μωάμεθ Ε΄ και Μωάμεθ ΣΤ΄ της Οθωμανικής Αυτοκρατορίας.
Δημήτρης Μπόγρης

Ο Δημήτρης Μπόγρης (26 Δεκεμβρίου 1890 - 28 Ιουλίου 1964) ήταν Έλληνας θεατρικός συγγραφέας, σεναριογράφος και δημοσιογράφος.
Μανουέλ Καστέλς

Ο Μανουέλ Καστέλς (ισπανικά: "Manuel Castells Oliván", 1942) είναι ένας από τους σημαντικότερους σύγχρονους ακαδημαϊκούς στον χώρο των κοινωνικών επιστημών. Κύριος τομέας έρευνάς του αποτελεί η παγκοσμιοποίηση, η επικοινωνία και η κοινωνία της πληροφορίας, ενώ παράλληλα έχει συντάξει μελέτες γύρω από την αστική κοινωνιολογία. Μεταξύ 2000 και 2009 ήταν ο πέμπτος κοινωνιολόγος με τις περισσότερες αναφορές σε ακαδημαϊκές δημοσιεύσεις.

Γόνος συντηρητικής οικογένειας από τη Βαλένθια, πολιτικοποιήθηκε στο Πανεπιστήμιο της Βαρκελώνης στον αγώνα εναντίον της δικτατορίας του στρατηγού Φράνκο και γρήγορα αναγκάστηκε να μεταναστεύσει στο Παρίσι, όπου τέθηκε υπό την προστασία και καθοδήγηση του Αλαίν Τουραίν. Αναρριχήθηκε στις ακαδημαϊκές βαθμίδες του γαλλικού ακαδημαϊκού κόσμου αποκτώντας διδακτορικό στην αστική κοινωνιολογία. Κατά τα πρώτα στάδια της ακαδημαϊκής του πορείας, αντιμετωπίστηκε εχθρικά από το Πιερ Μπουρντιέ. Η συμμετοχή του στις εξεγέρσεις του Μάη του 68 τον ώθησε σε μια νέα εξορία, αυτή τη φορά στη Γενεύη και το Κεμπέκ. Εν τέλει επέστρεψε στη Γαλλία στις αρχές του 1970. Έκτοτε προσλήφθηκε από το πανεπιστήμιο του Μπέρκλεϋ ενώ πέρασε κι ένα διάστημα κατά τη δεκαετία του 1980 από την Ισπανία.

Εξαρχής υιοθέτησε μια μαρξιστική προσέγγιση στις έρευνές του. Κατά τη δεκαετία του 1970 οδηγός του στη μαρξιστική θεωρία, και προσωπικός του φίλος, υπήρξε ο Νίκος Πουλαντζάς. Την ίδια εποχή δημοσίευσε το έργο του "The Urban Question", ένα βιβλίο στο οποίο προσπάθησε να συνθέσει τη μαρξιστική θεωρία με την αστική κοινωνιολογία. Έκτοτε, μαζί με τον Ανρί Λεφέβρ, θεωρείται ένας από τους πρωτοπόρους της Νέας Σχολής της Αστικής Κοινωνιολογίας. Το έτερο σημαντικό του βιβλίο θεωρείται το "The Information Age", ένα τρίτομο έργο που περιγράφει τη νέα εποχή της Πληροφορίας.

Ο ίδιος θεωρεί τον εαυτό του καταλανό εθνικιστή, αν και δεν εμφανίζεται να υποστηρίζει την ανεξαρτητοποίηση της Καταλονίας, στην οποία αντιτάσσει ένα ομοσπονδιακό μοντέλο για την Ισπανία. Παρότι δεν είναι καταλανικής καταγωγής και οι γονείς του δεν μιλούσαν καταλανικά, μιλάει τη γλώσσα, μαζί με τα ισπανικά, τα γαλλικά και τα αγγλικά.
Ουμιουγκιουλσούμ Σουλτάν

Η Ουμιουγκιουλσούμ Σουλτάνα (Οθ. Τούρκικα:أم كلثوم سلطان) (Τούρκικα: "Ümmügülsüm Sultan", 7 Φεβρουαρίου 1708 - Νοέμβριος 1732) ήταν κόρη του σουλτάνου Αχμέτ Γ΄ της Οθωμανικής Αυτοκρατορίας, αδελφή του σουλτάνου Μουσταφά Γ΄, ετεροθαλής αδελφή του σουλτάνου Αμπντούλ Χαμίτ Α΄, ξαδέλφη των σουλτάνων Μαχμούτ Α΄ και του Οσμάν Γ΄ και εγγονή του σουλτάνου Μεχμέτ Δ' και της Εμετουλάχ Ραμπιά Γκιουλνούς Σουλτάνας.
Ο πατέρας της Ουμιουγκιουλσούμ Σουλτάν,[[Αχμέτ Γ΄|Αχμέτ Γ']]
Απόλλων Σαυροκτόνος

Με την ονομασία Απόλλων Σαυροκτόνος είναι γνωστά διάφορα μαρμάρινα Ρωμαϊκά γλυπτά του 1ου και 2ου αιώνα μ.Χ., τα οποία αποτελούν αντίγραφα του αρχικού ελληνικού από τον Πραξιτέλη κατά τον 4ο αιώνα π.Χ. το οποίο ήταν ορειχάλκινο. Τα αγάλματα αυτά αναπαριστούν ένα γυμνό νεαρό ενήλικα ο οποίος θεωρείται πως είναι ο θεός Απόλλωνας, καθώς ετοιμάζεται να πιάσει μια σαύρα που σκαρφαλώνει στον κορμό ενός δέντρου.
Βόρεια Λευκωσία

Η Βόρεια Λευκωσία (τουρκικά: "Kuzey Lefkoşa"), αναφερόμενη και ως Κατεχόμενη Λευκωσία είναι η πρωτεύουσα και μεγαλύτερη σε πληθυσμό πόλη του "de facto" κράτους της Βόρειας Κύπρου, η οποία αναγνωρίζεται από τη Δημοκρατία της Κύπρου και τα Ηνωμένα Έθνη ως κατεχόμενο κυπριακό έδαφος. Αποτελεί το βόρειο τμήμα της πόλης της Λευκωσίας και υπάγεται στον Δήμο Λεφκόσα. Ευρισκόμενη επί του ποταμού Πεδιαίου και σχεδόν στο κέντρο του νησιού, αποτελεί έδρα της κυβέρνησης, καθώς και το σημαντικότερο επιχειρηματικό κέντρο του αυτονακηρυγμένου κράτους.

Μετά τις διακοινοτικές Ταραχές του 1963, η πρωτεύουσα της Κυπριακής Δημοκρατίας χωρίστηκε σε δύο κοινότητες μεταξύ Ελληνοκυπρίων και Τουρκοκυπρίων στα νότια και βόρεια αντιστοίχως. Το πραξικόπημα της ελληνικής Δικτατορίας των Συνταγματαρχών για την ανατροπή του Μακαρίου και την προσάρτηση του νησιού στην Ελλάδα το 1974 οδήγησε στην τουρκική εισβολή στην Κύπρο, με την παγκόσμια κοινότητα να θεωρεί, έκτοτε, την Βόρεια Λευκωσία ως έδαφος υπό τουρκική κατοχή.

Ο τωρινός πληθυσμός της Βόρειας Λευκωσίας ανέρχεται στις 49.868 κατοίκους. Η Βόρεια Λευκωσία είναι σημαντικής επιχειρηματικής σημασίας, καθώς διαθέτει πολλά εμπορικά καταστήματα, δύο σύγχρονα εμπορικά κέντρα, εστιατόρια και χώρους διασκέδασης. Η πόλη αποτελεί εμπορικό κέντρο και παράγει υφάσματα, δέρματα, ενώ διαθέτει βιομηχανία αγγειοπλαστικής, πλαστικού, καθώς και άλλων προϊόντων. Η Λευκωσία αποτελεί έδρα δύο τουρκοκυπριακών πανεπιστημίων.
Άφφι

Το Άφφι (ιταλικά: "Affi", διάλεκτος βένετο "Afi") είναι κωμόπολη της Ιταλίας στην επαρχία Βερόνα στην περιφέρεια του Βένετο. Βρίσκεται περίπου 120 χλμ δυτικά της Βενετίας και περίπου 20 χλμ βορειοδυτικά της Βερόνα. Βρίσκεται σε υψόμετρο 219 μ. πάνω από την επιφάνεια της θάλασσας. Ο πληθυσμός του ανέρχεται σε 2.319 κατοίκους.

Η κωμόπολη διαιρείται σε τρία τμήματα (frazioni), τα Άφφι, Ινκάφφι και Κα Όρσα. Στο Ινκάφφι διέμενε (και απεβίωσε) ο Ιταλός φυσικός Τζιρόλαμο Φρακαστόρο (Girolamo Fracastoro).
Αλιγιέ Σουλτάν

Η Αλιγιέ Σουλτάνα (Οθ. Τούρκικα:علی سلطان) (Τούρκικα: "Aliye Sultan", 24 Αυγούστου 1880 - 19 Σεπτεμβρίου 1903) ήταν κόρη του σουλτάνου Μουράτ Ε΄ της Οθωμανικής Αυτοκρατορίας και εγγονή του σουλτάνου Αμπντούλ Μετζίτ Α΄ και της Σεβκεφζά Σουλτάν.
Μπράνκο Γκρηνμπάουμ

Ο Μπράνκο Γκρηνμπάουμ (Διεθνώς: "Branko Grünbaum", γεν. 2 Οκτωβρίου 1929, Όσιγιεκ, Βασίλειο της Γιουγκοσλαβίας) είναι Κροάτης μαθηματικός και επίτιμος καθηγητής του Πανεπιστημίου της Ουάσινγκτον στο Σηάτλ. Πήρε το διδακτορικό του από το Εβραϊκό Πανεπιστήμιο της Ιερουσαλήμ στο Ισραήλ το 1957. Έχει συγγράψει πάνω από 200 εργασίες, ως επί το πλείστον στην διακριτή γεωμετρία, έναν τομέα στον οποίο είναι ιδιαίτερα γνωστός για διάφορα σχολαστικά θεωρήματα ταξινόμησης. Υπήρξε βασικός πρωτοπόρος της θεωρίας των αφηρημένων πολυέδρων.
Η εργασία του για τις διατάξεις γραμμών πρέπει να ενέπνευσε την εργασία του Ν G. de Bruijn πάνω στις ημιπεριοδικές πλακοστρώσεις (το πιο διάσημο παράδειγμα της οποίας είναι η πλακόστρωση Πενρόουζ στο επίπεδο). Αυτή η εργασία αναφέρεται επίσης από τους συγγραφείς κάποιων μονογραφιών για τις διατάξεις των υπερεπιπέδων, καθώς τους ενέπνευσε στην έρευνά τους.

Ο Γκρηνμπάουμ έχει επίσης επινοήσει ένα πολυσύνολο γενίκευσης των διαγραμμάτων Βενν. Είναι συντάκτης και συχνός συνεισφέρων στο "Geombinatorics".

Η κλασική μονογραφία του Γκρηνμπάουμ "Κυρτά πολύτοπα" ("Convex polytopes"), δημοσιεύτηκε για πρώτη φορά το 1967, έχει γίνει το κύριο βιβλίο σχετικά με το θέμα. Η μονογραφία του "Πλακοστρώσεις και Μοτίβα" ("Tilings and Patterns"), που συνέγραψε με τον G. C. Shephard, βοήθησε στο να αναζωογονηθεί το ενδιαφέρον σε αυτόν τον κλασικό τομέα, και έχει αποδειχθεί ιδιαίτερα δημοφιλής στο κοινό, τόσο στους μαθηματικούς όσο και στους μη.

Ο Γκρηνμπάουμ έχει επιβλέψει 18 διδακτορικά και σήμερα έχει τουλάχιστον 98 μαθηματικούς «απόγονους».
Σπυρίδων Δεϊμέζης

Ο Σπυρίδων Δεϊμέζης (1829 - 1902) ήταν Έλληνας οικονομολόγος, πολιτικός και δικαστικός που διετέλεσε πρόεδρος του Ελεγκτικού Συνεδρίου.
Χρήστος Χατζηπαναγιώτης

Ο Χρήστος Χατζηπαναγιώτης (19 Απριλίου 1958) είναι Έλληνας ηθοποιός του θεάτρου και της τηλεόρασης.
Ληλάντιο πεδίο

thumb|230px|Χάρτης του Ληλάντιου πεδίου
thumb|230px|Ο ποταμός Λήλας στο ύψος της γέφυρας Βασιλικού
Το Ληλάντιο πεδίο είναι προσχωσιγενής πεδιάδα στην κεντρική Εύβοια, ανατολικά της Χαλκίδας. Έχει έκταση περίπου 40 τετραγωνικά χιλιόμετρα και τη διαρρέει ο ποταμός Λήλας. Η πεδιάδα βρέχεται από τον νότιο ευβοϊκό κόλπο και ένα μικρό μέρος της από το βόρειο. Η πεδιάδα είναι πολύ εύφορη, γνωστή για την καλλιέργεια του αμπελιού. Παρ' όλ' αυτά, τις τελευταίες δεκαετίες, η αγροτική χρήση των Ληλαντίων πεδίων έχει δώσει σε μεγάλο βαθμό τη θέση της στην οικιστική ανάπτυξη και στην εκμετάλλευση του χώματος για την κατασκευή κεραμιδιών. Διοικητικά, τα όρια της πεδιάδας σχεδόν ταυτίζονται με τα όρια του πρώην δήμου Ληλαντίων, ο οποίος ανήκει μετά το πρόγραμμα Καλλικράτης στον δήμο Χαλκιδέων.
Ιωάννης Βαγιάτης

Ο Ιωάννης Βαγιάτης (1916 - 2005), του Αθανασίου, ήταν Έλληνας γεωπόνος και πολιτικός. Υπηρέτησε ως βουλευτής στην εκλογική περιφέρεια Κοζάνης.
Ο μεγάλος περίπατος του Πέτρου

Ο μεγάλος περίπατος του Πέτρου είναι παιδικό/εφηβικό μυθιστόρημα της Ελληνίδας πεζογράφου Άλκης Ζέη. Η Ζέη έγραψε το βιβλίο αυτό στο Παρίσι, όπου ζούσε αυτοεξόριστη με την οικογένειά της κατά τα χρόνια της Δικτατορίας των Συνταγματαρχών. Εκδόθηκε για πρώτη φορά στην Αθήνα από τις Εκδόσεις Κέδρος το 1971.
Φιλίπ ντε Πλεσίς

Ο Φιλίπ ντε Πλεσίς (γαλλικά: "Philippe du Plessis", περ. 1165 – 12 Νοεμβρίου 1209) ήταν ο 13ος Μεγάλος Μάγιστρος των Ιπποτών του Ναού από το 1201 έως το 1208.
Γκιγιόμ ντε Μποζέ

Ο Γκιγιόμ ντε Μποζέ (Διεθνώς: "Guillaume de Beaujeu" ή "William of Beaujeu"), ήταν ο 21ος Μεγάλος Μάγιστρος των Ιπποτών του Ναού, από το 1273 μέχρι το θάνατό του το 1291 κατά την πολιορκία στην Άκρα. Ήταν ο τελευταίος Μεγάλος Μάγιστρος των Ναϊτών που προήδρευσε στην Παλαιστίνη.
Τζόαν Τζετ

Η Τζόαν Τζετ ("Joan Jett"), γεννημένη ως Τζόαν Μαίρι Λάρκιν ("Joan Marie Larkin", 22 Σεπτεμβρίου 1958) είναι Αμερικανίδα ροκ κιθαρίστρια, τραγουδίστρια, τραγουδοποιός, παραγωγός και περιστασιακά ηθοποιός, περισσότερο γνωστή για τη δουλειά με τη μπάντα της Joan Jett & the Blackhearts. Η ηχογράφηση τους "I Love Rock 'n' Roll" ήταν Νο, 1 στο Billboard Hot 100 από τις 20 Μαρτίου μέχρι τη 1 Μαΐου 1982. Άλλα δημοφιλή τραγούδια τους είναι τα ""Crimson and Clover", "I Hate Myself for Loving You", "Do You Wanna Touch Me", "Light of Day", "Love Is All Around" and "Bad Reputation"". Προηγουμένως είχε γνωρίσει επιτυχία ως μέλος των The Runaways.

H Τζετ είναι μεσόφωνη-σοπράνο. Τρεις από τους δίσκους της έχουν χαρακτηριστεί ως πλατινένιοι ή χρυσοί, ενώ ήταν και φεμινιστικό σύμβολο κατά τη διάρκεια της καριέρας της. Η "Toronto Sun" την έχει χαρακτηρίσει Βασίλισσα του Ροκ εν Ρολ. Είναι επίσης γνωστή και ως «νονά της πανκ». Το 2015 εισήχθηκε στο Rock and Roll Hall of Fame. 

Στον κινηματογράφο την υποδύθηκε η Κρίστεν Στιούαρτ στην ταινία The Runaways του 2010.
NGC 584

NGC 584 ονομάζεται ένας ελλειπτικός γαλαξίας στον αστερισμό Κήτος και βρίσκεται περίπου 23,4 μεγαπαρσέκ (76.400.000 έτη φωτός) μακριά. Ο γαλαξίας ανακαλύφθηκε στις 10 Σεπτεμβρίου 1785 από τον Γερμανοβρετανό αστρονόμο Ουίλιαμ Χέρσελ. Αν και δεν είναι ιδιαίτερα φωτεινός (φαινόμενο μέγεθος 10,4), είναι σχετικά εύκολο να βρεθεί με τηλεσκόπια 4 ιντσών ή μεγαλύτερα σε σκοτεινούς ουρανούς και ανήκει στα αντικείμενα του καταλόγου Χέρσελ 400.
Δουκάτο της Αντιόχειας

Το Δουκάτο της Αντιόχειας ήταν διοικητική διαίρεση της Βυζαντινής Αυτοκρατορίας κατά την περίοδο 969 όταν η περιοχή ανακαταλήφθηκε από τους βυζαντινούς, έως το 1084 όπου καταλήφθηκε από τους Τουρκομάνους, Σελτζούκους και Άραβες. Περιελάμβανε εδάφη της σημερινής Συρίας. Λιβάνου, Τουρκίας και για κάποια περίοδο και της Κύπρου.
μικρογραφία|Πτώση της Αντιοχείας στους βυζαντινούς το 969
Το Δουκάτο δημιουργήθηκε, αμέσως μετά την κατάληψη της Αντιόχειας, από τον αυτοκράτορα Ιωάννη Τσιμισκή συνενώνοντας τριάντα μικρότερα Θέματα και στρατηγίδες της περιοχής. Στην Αλεξιάδα αναφέρονται οι παρακάτω περιοχές, κάστρα, χωριά και πρώην θέματα : το Θέμα Αρτάχ, το Θέμα Ζούμε, το Θέμα Τελούχ, το Σουέτιον, το Δούξ, το Καυκάς, το Θαυμαστόν όρος, η στρατηγίς στο Μαύρο όρος με τις περιφέρειες του, ο Λούλους, τα Φέρσια, η στρατηγίς του Αγίου Ηλία, η στρατηγίς του Σέζερ, η στρατηγίς του Βορζέ, η Γερμανίκεια, το στρατηγάτο Παγράς, και το στρατηγάτο και πρώην Θέμα Παλατζά.

Το Δουκάτο αρχικά διοικούνταν από έναν στρατηγό κι έπειτα από έναν δούκα που είχε εκτεταμένες αρμοδιότητες και υψηλή θέση στην στρατιωτική ιεραρχία αμέσως μετά τον στρατηγό των Ανατολικών, αργότερα μερικοί διοικητές είχαν τον τίτλο του κατεπάνω. Επειδή η διοικητική επαρχία βρισκόταν στα σύνορα, η πόλη της Αντιόχειας έδρα του Δουκάτου, είχε οχυρωθεί με ισχυρά τείχη, στη δικαιοδοσία του δούκα υπήρχαν και πολλά κάστρα. Στην περιοχή μαρτυρείται ότι υπήρχαν μεγάλες βασιλικές εκτάσεις και στην πόλη έδρευαν υπάλληλοι οι, λεγόμενοι, "βασιλικοί". Το Δουκάτο διατηρούσε χριστιανικό πληθυσμό αλλά κι υπολογίσιμο μουσουλμανικό.

Το 1064 στην περιοχή της Βέροιας και στα σύνορα της αυτοκρατορίας εμφανίστηκαν Τουρκομάνοι, οι οποίοι έπειτα άρχισαν επιδρομές στα βυζαντινά εδάφη. Ο Δουξ Νικηφορίτζης μετά την εμφάνιση τους δεν τους αντιμετώπισε αλλά κατασκεύασε νέα κάστρα και οχυρά αναμένοντας επιθέσεις κάτι όμως που δημιούργησε δυσαρέσκεια στους κατοίκους. Το 1065 και το 1067 οι Τουρκομάνοι έφτασαν μέχρι την Αντιόχεια και λεηλάτησαν τις γύρω περιοχές, ενώ κατέλαβαν και την Γερμανείκια, το 1068 πολιόρκησαν την ίδια τη Αντιόχεια χωρίς επιτυχία. Οι Τουρκομάνικες επιθέσεις και λεηλασίες συνεχίστηκαν και τα επόμενα χρόνια, κατέλαβαν τη Δαμασκό και σε μάχη μαζί τους σκοτώθηκε και ο στρατηγός Κωνσταντίνος Διογένης.

Από το 1071 έως το 1082 στην Αντιόχεια παρά τον κίνδυνο των Τουρκομάνων επικράτησαν πολιτικές έριδες με δολοφονίες δουκών κι αναστάτωση. Το 1084 οι Σελτζούκοι που είχαν αρχίσει να επεκτείνουν το κράτος τους, άρχισαν να καταλαμβάνουν εδάφη του Δουκάτου και το 1085 μετά από πολιορκία παραδόθηκε και η ίδια η Αντιόχεια, αναφέρεται ότι με εντολή του Σουλτάνου δεν πείραξαν τους χριστιανούς ούτε λεηλάτησαν την πόλη.

Το 1108 ο Αλέξιος Α΄ Κομνηνός παραχώρησε με συνθήκη τα εδάφη του Δουκάτου στον Βοημούνδο, σταυροφόρο που είχε κατακτήσει ξανά τα εδάφη αυτά από τους Άραβες.
Γιανγκ Κιουνγκτζόνγκ

Ο Γιανγκ Κιουνγκτζόνγκ (3 Μαρτίου 1920 – 7 Απριλίου 1992) ήταν Κορεάτης που πολέμησε ως στρατιώτης με τον Ιαπωνικό Αυτοκρατορικό Στρατό, τον Σοβιετικό Κόκκινο Στρατό και αργότερα με τη Γερμανική Βέρμαχτ κατά τη διάρκεια του Β΄ Παγκοσμίου Πολέμου.

Το 1938, σε ηλικία 18 ετών, ο Γιανγκ ήταν στην Μαντζουρία και επιστρατεύτηκε στην Στρατιά Κουαντούνγκ του Ιαπωνικού Στρατού για να πολεμήσει εναντίον της Σοβιετικής Ένωσης. Εκείνη την περίοδο η Κορέα ήταν ιαπωνική κτήση. Στην Μάχη του Χαλχίν Γκολ συνελήφθη από τους Σοβιετικούς και εστάλη σε στρατόπεδο καταναγκαστικής εργασίας. Λόγω των ελλείψεων εργατικού δυναμικού που αντιμετώπιζαν οι Σοβιετικοί στον αγώνα τους ενάντια στη ναζιστική Γερμανία, το 1942 εξαναγκάστηκε, όπως και χιλιάδες άλλοι κρατούμενοι, να πολεμήσει με τον Κόκκινο Στρατό στο Ανατολικό Μέτωπο.

To 1943 συνελήφθη από στρατιώτες της Βέρμαχτ στην Ουκρανία κατά τη διάρκεια της Τρίτης μάχης του Χαρκόβου και στη συνέχεια εξαναγκάστηκε να πολεμήσει για τη Γερμανία. Στάλθηκε στην κατεχόμενη Γαλλία για να υπηρετήσει σε ένα τάγμα Σοβιετικών αιχμαλώτων πολέμου γνωστό ως «Ανατολικό Τάγμα», που βρισκόταν στη χερσόνησο Κοταντέν, κοντά στην Ακτή Γιούτα. Τον Ιούνιο του 1944, μετά τις αποβάσεις της D-Day στη Νορμανδία από τις συμμαχικές δυνάμεις, ο Γιανγκ συνελήφθη από Αμερικανούς αλεξιπτωτιστές. Εκείνοι πίστεψαν αρχικά ότι ήταν Ιάπωνας με Γερμανική στολή. Ο υπολοχαγός Ρόμπερτ Μπρούερ του 506ου Συντάγματος Αλεξίπτωτων της 101ης Αερομεταφερόμενης Μεραρχίας ανέφερε ότι το σύνταγμα του είχε συλλάβει τέσσερις Ασιάτες με γερμανική στολή μετά τις αποβάσεις στην Ακτή Γιούτα και ότι αρχικά κανείς δεν ήταν σε θέση να επικοινωνήσει μαζί τους. Ο Γιανγκ στάλθηκε σε στρατόπεδο αιχμαλώτων στη Μεγάλη Βρετανία ενώ αργότερα μεταφέρθηκε σε στρατόπεδο στις Ηνωμένες Πολιτείες. Αφού αφέθηκε ελεύθερος στο τέλος του πολέμου, εγκαταστάθηκε στο Ιλινόι όπου και έζησε μέχρι το θάνατό του το 1992.
Βασίλειος Βασιλακάκης

Ο Βασίλειος Βασιλακάκης είναι Έλληνας πολιτικός.

Γεννήθηκε το 1947 στο Νεοχώρι Σερρών. Σπούδασε στην Κτηνιατρική Σχολή του Αριστοτελείου Πανεπιστημίου Θεσσαλονίκης (ΑΠΘ).

Υπήρξε ιδρυτικό στέλεχος του ΠΑΣΟΚ, μέλος του Αγροτικού Συλλόγου Σερρών και γραμματέας της Νομαρχιακής Επιτροπής ΠΑΣΟΚ Σερρών από το 1979 μέχρι το 1984.

Το 1981 και το 1985 ήταν υποψήφιος βουλευτής Σερρών με το ΠΑΣΟΚ, αλλά δεν κατάφερε να εκλεγεί. Στη συνέχεια, διετέλεσε βουλευτής ΠΑΣΟΚ Σερρών από το 1989 μέχρι το 1996, και από το 2000 μέχρι το 2004.

Από τον Ιούλιο του 1994 μέχρι τον Σεπτέμβριο του 1995 ήταν υφυπουργός Γεωργίας στην κυβέρνηση του Ανδρέα Παπανδρέου.

Το 2000 ήταν από τους ιδρυτές της «"Αριστερής Πρωτοβουλίας"» του ΠΑΣΟΚ, που λειτουργούσε ως εσωκομματική αντιπολίτευση στον τότε πρωθυπουργό Κώστα Σημίτη.
Ζαν Πολ Μπελμοντό

Ο Ζαν Πολ Μπελμοντό ("Jean-Paul Belmondo", 9 Απριλίου 1933) είναι Γάλλος ηθοποιός, ο οποίος συνδέθηκε αρχικά με το Γαλλικό Νέο Κύμα (Νουβελ βαγκ) της δεκαετίας του 1960.
Φιλάρετος Βραχάμιος

Ο Φιλάρετος Βραχάμιος (ή Βαχράμ) (στα αρμένικα "Փիլարտոս Վարաժնունի") ήταν Αρμένιος-Βυζαντινός πολιτικός και στρατιωτικός του 11ου αιώνα. Έπειτα από την Μάχη του Μαντζικέρτ το 1071 κι ενώ οι Σελτζούκοι επέδραμαν στην Ανατολία, ο Φιλάρετος πέτυχε να διατηρήσει υπό τον έλεγχό του την Κιλικία, την Ευφρατησία και την Αντιόχεια. Αμφιλεγόμενη προσωπικότητα, ίδρυσε αυτόνομη ηγεμονία στην ευρύτερη περιοχή η οποία και διατηρήθηκε έως την δεκαετία του 1080, θέτοντας, με αυτό τον τρόπο, τα θεμέλια του μελλοντικού Αρμενικού Βασιλείου της Κιλικίας, προτού σταδιακά απολέσει τον έλεγχο του συνόλου των εδαφών του.
Αποδημία

Αποδημία είναι η πράξη κάποιου να φύγει "από" την πατρίδα του με σκοπό να εγκατασταθεί αλλού. Η μετανάστευση περιγράφει την κίνηση των ατόμων "προς" μια χώρα από μια άλλη, ή γενικότερα το γεγονός της μετακίνησης πέρα από διεθνή σύνορα με σκοπό την εγκατάσταση.
Οι δημογράφοι εξετάζουν τους παράγοντες άπωσης και έλξης για τους ανθρώπους που τους κάνουν να φύγουν από ένα μέρος και τους προσελκύουν σε ένα άλλο. Μπορεί να υπάρχει μια επιθυμία να δραπετεύσουν από αρνητικές συγκυρίες, όπως η έλλειψη γης ή θέσεων εργασίας, ή άδικη μεταχείριση. Οι άνθρωποι μπορεί να τραβηχτούν προς τις ευκαιρίες που προσφέρονται αλλού. Αναζητώντας την ιδιότητα πρόσφυγα σε μια ξένη χώρα από καταπιεστικές συνθήκες μπορεί να οδηγήσει σε μόνιμη αποδημία.

Η ακούσια μετανάστευση αναφέρεται σε ομάδες που τους επιβάλλεται να εγκαταλείψουν την πατρίδα τους, όπως για παράδειγμα για ανταλλαγή πληθυσμών ή υπό την απειλή εθνοκάθαρσης.
NGC 953

O NGC 953 (επίσης PGC 9586, UGC 1991, MCG 5-7-1, GWT GWT 504 104 ή 505.1) είναι ελλειπτικός γαλαξίας στον αστερισμό Τρίγωνον. Έχει φαινόμενο μέγεθος 14,5. Τον ανακάλυψε ο Γερμανός αστρονόμος Χάινριχ ντ' Αρέ στις 26 Σεπτεμβρίου 1865.
Το τυχερό πανταλόνι

Το τυχερό πανταλόνι (ή αλλιώς "Το τυχερό παντελόνι" ή και "Τυχερό μου παντελόνι") είναι ελληνική κινηματογραφική κωμική ταινία του 1963, παραγωγής «Ρόμβος Φιλμ» και σε σκηνοθεσία και σενάριο Πάνου Γλυκοφρύδη και Δημήτρη Γιαννουκάκη, αντιστοίχως. Πρωταγωνιστούν οι Θανάσης Βέγγος και Νίκη Λινάρδου.

Η ταινία αναφέρεται στη ζωή του Θανάση Φουκαρά, ο οποίος λόγω της ατυχίας του χάνει όλες τις δουλείες που είχε, καθώς και την αγαπημένη του, τη Μαρίκα. Ώσπου μία μέρα τον προσεγγίζει μία τσιγγάνα, λέγοντάς του ότι θα σωθεί μόνο όταν καταφέρει και βρει το παντελόνι ενός τυχερού ανθρώπου. Και από εκεί και πέρα αρχίζει, ο Θανάσης, την αναζήτησή του.
Βασιλική Ακαδημία Τεχνών της Χάγης

Η Βασιλική Ακαδημία Τεχνών της Χάγης (ολλανδικά: "Koninklijke Academie van Beeldende Kunsten", KABK) ιδρύθηκε την 29η Σεπτεμβρίου  1682 και είναι η αρχαιότερη στην Ολλανδία.
Νόνα Γκαπριντασβίλι

Η Νόνα Γκαπριντασβίλι (διεθνώς: "Nona Gaprindashvili", γεωργιανά: ნონა გაფრინდაშვილი) γεννήθηκε στις 3 Μαΐου 1941, στην πόλη Ζουγκντίντι, που ανήκε στην ΣΣΔ Γεωργίας της τότε Σοβιετικής Ένωσης και είναι Γεωργιανή σκακίστρια, η 6η Παγκόσμια Πρωταθλήτρια Σκακιού Γυναικών (1962–1978), η ισχυρότερη γυναίκα παίκτρια της γενιάς της και η πρώτη γυναίκα γκρανμαίτρ στον κόσμο. Το 1975 ένα άρωμα πήρε το όνομά της.
Κατακαλών Κεκαυμένος

μικρογραφία|Απεικόνιση του 1040 της πολιορκίας της Μεσσήνης που υπερασπίστηκε ο Κεκαυμένος
Ο Κατακαλών Κεκαυμένος ήταν Βυζαντινός στρατιωτικός και συγγραφέας στα μέσα του 11ου αιώνα.

Ο Κατακαλών Κεκαυμένος γεννήθηκε στην Κολώνεια, και παρόλο που προφανώς ήταν μέλος της αριστοκρατικής οικογένειας Κατακαλών, σύμφωνα με τον Ιωάννη Σκυλίτζη δεν ήταν αριστοκρατικής καταγωγής. Διακρίθηκε για πρώτη φορά στην σικελική εκστρατεία του Γεωργίου Μανιάκη. Εκεί, ο Κεκαυμένος, με το βαθμό του πρωτοσπαθάριου, διέταξε ένα στρατιωτικό απόσπασμα από το Θέμα Αρμενιακών και οδήγησε την επιτυχή υπεράσπιση της Μεσσήνης από την αραβική επίθεση το 1040.

Το 1043 νίκησε τους Ρως στην επιδρομή τους κατά την αυτοκρατορικής πρωτεύουσας, και ονομάστηκε "βέστης" και άρχοντας των παραδουνάβιων πόλεων. Επί αυτοκράτορα Κωνσταντίνου Θ΄ (1042 έως 1.055)είχε μια άκρως επιτυχημένη καριέρα. Υπηρέτησε στην Ανατολή ως δούξ της Ιβηρίας, και έγινε κυβερνήτης της Ανίον, όταν η πόλη προσαρτήθηκε από τη Βυζαντινή Αυτοκρατορία το 1045, και οδήγησε τις τοπικές δυνάμεις στις πρώτες συγκρούσεις με τους Σελτζούκους Τούρκους. Στα τέλη της δεκαετίας του 1040, είχε προαχθεί στη θέση του στρατηλάτη της Ανατολής, και συμμετείχε στην εκστρατεία εναντίον των Πετσενέγκων, ως δεύτερος στην ιεραρχία μετά τον άπειρο στρατιωτικά Νικηφόρο. Κατά τη διάρκεια αυτής της εκστρατείας, τραυματίστηκε σοβαρά. Γύρω στο 1055 διορίστηκε στο διάσημο και ισχυρό αξίωμα του δούξ της Αντιόχειας.

Όταν έγινε αυτοκράτορας ο Μιχαήλ ΣΤ΄ (1056 - 1057) είχε μία καχυποψία με τους εξέχοντες στρατηγούς και τους φέρθηκε άσχημα, ο Κατακαλών ενώ ήταν ήδη "μάγιστρος" του δόθηκε ο τίτλος του "προέδρου" που την απέρριψε. Με τη σειρά του, Κεκαυμένος στήριξε ενεργά την εξέγερση του Ισαακίου Κομνηνού το 1057, και ανταμείφθηκε με τον τίτλο του "κουροπαλάτη".

Ο Κεκαυμένος έγραψε ένα βιβλίο - αυτοβιογραφία, το οποίο στη συνέχεια χρησιμοποιήθηκε ως κύρια πηγή για τα γεγονότα του 1042-1057 από τον Ιωάννη Σκυλίτζη στη δική του ιστορία. Ως εκ τούτου, η αφήγηση του Σκυλίτζη περιγράφει την καριέρα του με μεγάλη λεπτομέρεια και είναι ιδιαίτερα εγκωμιαστικό για αυτόν και τα επιτεύγματά του. Ο Κατακαλών Κεκαυμένος πιστεύεται ότι είναι ο συγγραφέας του λεγόμενου "Στρατηγικόν του Κεκαυμένου", σύγχρονοι μελετητές απορρίπτουν ότι το έγραψε αυτός αλλά κάποιος με το ίδιο όνομα Κεκαυμένος.
Γιώργος Λυκούδης

Ο Γιώργος Λυκούδης είναι Έλληνας πρώην διεθνής πετοσφαιριστής και προπονητής πετοσφαίρισης, ο οποίος γεννήθηκε στην Πυλαία της Θεσσαλονίκης στις 4 Φεβρουαρίου 1964 και αγωνίστηκε ως κεντρικός στην ομάδα του Άρη και του Ολυμπιακού, από το 1978 ως το 1996.
Σαντιάγκο Σιέρα

Ο Σαντιάγκο Σιέρα ("Santiago Sierra", γεν. 1966) είναι Ισπανός καλλιτέχνης. 
Το έργο του διαπραγματεύεται τον τρόπο με τον οποίο πραγματοποιείται η ανθρώπινη εργασία στις καπιταλιστικές κοινωνίες, καθώς και διάφορα πολιτικά θέματα όπως την απομόνωση των κοινωνικών στρωμάτων.
NGC 6520

To NGC 6520 είναι ανοικτό σμήνος στον αστερισμό του Τοξότη.
Νικόλαος Ιντζές

O Νικόλαος Ιντζές (1920 - 6 Οκτωβρίου 1963) του Χαραλάμπους και της Ευδοκίας, ήταν Έλληνας δικηγόρος και πολιτικός. Διετέλεσε βουλευτής Σερρών με το Κόμμα Φιλελευθέρων, την ΕΠΕΚ και τελευταία με την Ένωση Κέντρου.
Λιούμπομιρ Γκάνεφ

Ο Λιούμπομιρ Γκάνεφ είναι Βούλγαρος πρώην διεθνής πετοσφαιριστής, ο οποίος γεννήθηκε στο Ρούσε στις 6 Οκτωβρίου 1965 και αγωνίστηκε ως ακραίος σε ομάδες της Ιταλίας και της Βουλγαρίας, όπως και στην ομάδα του Άρη Θεσσαλονίκης, με τον οποίο κατέκτησε το πρωτάθλημα Ελλάδας του 1997.
NGC 5068

O NGC 5068 σπειροειδής γαλαξίας στον αστερισμό του Παρθένου. Απέχει περίπου 22 εκατομμύρια έτη φωτός και έχει διάμετρο άνω των 45.000 ετών φωτός.
NGC 6522

O NGC 6522 είναι σφαιρωτό σμήνος στον αστερισμό του Τοξότη. Τον ανακάλυψε ο Ουίλιαμ Χέρσελ (William Herschel) στις 24 Ιουνίου 1784. Βρίσκεται στην περιοχή του ουρανού που είναι γνωστή ως παράθυρο του Baade. Πιθανότατα πρόκειται για το παλαιότερο αστρικό σμήνος του Γαλαξία μας, με ηλικία μεγαλύτερη των δώδεκα δισεκατομμυρίων ετών.
Σεξ στα τέσσερα

Το Σεξ στα τέσσερα, γνωστό και με την αγγλική ονομασία του doggy style (ελεύθερη απόδοση: ντόγκι στάιλ - στύλ σκύλου) είναι μία στάση στο σεξ. Η στάση γίνεται ως εξής: ένα άτομο σκύβει (συνήθως ακουμπώντας τα χέρια και τα γόνατά του κάτω) και ο παρτενέρ στέκεται από πίσω, ώστε να επιτευχθεί η σεξουαλική επαφή ή κάθε είδους διείσδυση. Στην εν λόγω στάση, μόνο ο ένας παρτενέρ είναι ενεργός, ο άλλος είναι παθητικός. Ο παθητικός παρτενέρ μπορεί να δεχτεί διάφορες ερωτικές δραστηριότητες, όπως διείσδυση στο αιδοίο, ή στον πρωκτό, επίσης μπορεί να διατηρηθεί η στάση, προς επίτευξη πεολειχίας.

Στην αρχαία Ρώμη, η εν λόγω στάση ήταν γνωστή ως coitus more ferarum, η οποία μεταφράζεται ως «σεξουαλική διείσδυση με τον τρόπο των άγριων θηρίων». Η φράση doggy style ή και doggie style, δεν είναι γνωστό από που προέρχεται, απλώς μπορεί εύκολα να εννοηθεί ότι πρόκειται για μία αναπαράσταση της σεξουαλικής επαφής των σκύλων. Στο "Κάμα Σούτρα", ωστόσο αναφέρεται ως η «στάση της αγελάδας». Η στάση αυτή θεωρείται μία από τις συνηθέστερες της σεξουαλικής επαφής.

Γενικότερα η στάση δεν θεωρείται ιδιαίτερα απαιτητική, καθώς η σωματική καταπόνηση είναι ελάχιστη. Η στάση έχει μειονεκτήματα και πλεονεκτήματα, ωστόσο. Η συγκεκριμένη στάση μπορεί να οδηγήσει τη γυναίκα να νιώσει σε μειονεκτική θέση έναντι του άνδρα, οπότε αυτό από μόνο του, μπορεί να τη διεγείρει, ωστόσο άλλοι θεωρούν πως η στάση δεν είναι ρομαντική. Για κάποιες γυναίκες η στάση αυτή διεγείρει την περιοχή, που είναι γνωστή ως σημείο G. Παρόλα αυτά, η στάση αυτή δε βοηθά, γενικότερα, στη διέγερση της κλειτορίδας, οπότε πολλές γυναίκες πετυχαίνουν μόνες τους τον οργασμό.
NGC 6124

Το NGC 6124 είναι ανοικτό σμήνος στον αστερισμό του Σκορπιού το οποίο απέχει 1.860 έτη φωτός. Το ανακάλυψε ο Νικολά Λουί ντε Λακάιγ (Nicolas Louis de Lacaille) το 1751. Πρόκειται για μεγάλο και φωτεινό σχηματισμό, 125 άστρα του οποίου είναι ορατά.
Tekken 4

Το Tekken 4 (ιαπωνικά: 鉄拳4) είναι το πέμπτο μέρος της δημοφιλούς σειράς πάλης της ιαπωνικής εταιρίας βιντεοπαιχνιδιών Namco, "Tekken". Κυκλοφόρησε το 2001 στα arcades και εν συνεχεία, ένα χρόνο αργότερα, στο PlayStation 2. Πρόκειται για το δεύτερο από τα τρία παιχνίδια στη συγκεκριμένη κονσόλα, ακολουθώντας το "Tekken Tag Tournament". Τρία χρόνια αργότερα κυκλοφόρησε το "Tekken 5". Ο τίτλος δίχασε κοινό και κριτικούς κυρίως λόγω των μεγάλων αλλαγών στον τρόπο παιχνιδιού. Το πλήθος των χαρακτήρων ανέρχεται στους είκοσι τρεις, ενώ έξι από αυτούς είναι πρωτοεμφανιζόμενοι. Η πλοκή εστιάζει στην αναπάντεχη επιστροφή του Kazuya Mishima, ο οποίος επί είκοσι χρόνια, από το "Tekken 2" ήδη, θεωρούνταν νεκρός.
Tekken 6

Το Tekken 6 (ιαπωνικά: (鉄拳6) είναι βιντεοπαιχνίδι πάλης που αναπτύχθηκε και διανεμήθηκε από τη Bandai Namco Games Πρόκειται για την έβδομη βασική προσθήκη στη σειρά "Tekken". Κυκλοφόρησε για πρώτη φορά στα ιαπωνικά arcades στις 26 Νοεμβρίου του 2007, στις 27 Οκτωβρίου του 2009 για το PlayStation 3 και το Xbox 360, και στις 24 Νοεμβρίου του ίδιου έτους για το PlayStation Portable. Το παιχνίδι δέχθηκε γενικότερα θετικές κριτικές, ειδικότερα η εκδοχή του για το PSP, η οποία έλαβε 82,12% από το GameRankings και 82/100 από το Metacritic.
Επαρχία Παβλοντάρ

Η Επαρχία Παβλοντάρ () είναι μια επαρχία στην περιφέρεια Παβλοντάρ στο βορειοανατολικό Καζακστάν. Το διοικητικό κέντρο της επαρχίας είναι το Παβλοντάρ. Πληθυσμός: 28.638 (εκτίμηση 2013) 28.855 (απογραφή 2009) 32.302 (απογραφή 1999).
Μπλανκενμπούργκ

Το Μπλανκενμπούργκ () είναι μια πόλη στην Γερμανία, στο ομόσπονδο κρατίδιο Σαξονία-Áνχαλτ.

Το 2010 ο πληθυσμός ήταν 21.911 κάτοικοι. Το υψόμετρο είναι 288 μέτρα και η ζώνη ώρας είναι η  UTC +1. Ο ταχυδρομικός κώδικας είναι ο 38889, ενώ για τα αυτοκίνητα είναι ο HZ.
Εδουάρδο Μεντόθα

Ο Εδουάρδο Μεντόθα Γκαρίγκα (Eduardo Mendoza Garriga, γέν. 11 Ιανουαρίου, 1943) είναι βραβευμένος Ισπανός μυθιστοριογράφος.
Βασίλειος Ντερτιλής

Ο αντιστράτηγος Βασίλειος Ντερτιλής ήταν βενιζελικός αξιωματικός, που καταγόταν από την επαρχία Αιγιαλείας στο νομό Αχαΐας. Είχε φυλακιστεί μετά τη συμμετοχή του σε αποτυχημένο στρατιωτικό κίνημα το 1924, αλλά συμμετείχε στο πραξικόπημα του Πάγκαλου το 1925 και σε πραξικόπημα των υποστηρικτών του Πάγκαλου, Κονδύλη και Ζέρβα, εναντίον του τον Αύγουστο του 1926. Το Σεπτέμβριο του 1926 κατά την προσπάθεια διάλυσης των Δημοκρατικών Ταγμάτων στα οποία συμμετείχε από το 1923 μαζί με το Ζέρβα αντιστάθηκαν με οδομαχίες στο κέντρο της Αθήνας, με 100 νεκρούς και πάνω από 200 τραυματίες, αλλά απέτυχαν, και οι δυο τους καταδικάστηκαν σε ισόβια, αλλά αμνηστεύτηκαν και επανήλθαν στο στράτευμα με το βαθμό του υποστρατήγου. Ήταν βασικός εμπνευστής των Ταγμάτων Ασφαλείας έχοντας εμπειρία από τα Δημοκρατικά Τάγματα (Οκτώβριος 1923-Σεπτέμβριος 1926) και πρώτος διοικητής της Ανωτάτης Διοίκησης Ευζωνικών Ταγμάτων που υπαγόταν στο κατοχικό υπουργείο Εθνικής Αμύνης. 

Το Μάιο του 1944 συνελήφθη από την Υπηρεσία Ασφαλείας (SD) των κατοχικών αρχών ως ύποπτος συνεννόησης με το Ναπολέοντα Ζέρβα (με τον οποίον ήταν φίλος για πάνω από είκοσι χρόνια και θεωρούταν το άλτερ έγκο του) και τους Βρετανούς και στάλθηκε στη Βιέννη για ανάκριση. Η δίωξη του Ντερτιλή με βάση αυτές τις ψευδείς κατηγορίες οφειλόταν στην επιδίωξη του διοικητή της SiPo/SD στην Ελλάδα Walter Blume, ο οποίος διαφωνούσε με την πολιτική των Νοϊμπάχερ και Σιμάνα να προωθήσουν τον αντικομμουνισμό ως βάση ελληνογερμανικής (και μελλοντικά και βρετανικής) συνεργασίας, να αναζωπυρώσει τη διαμάχη βενιζελικών και βασιλοφρόνων. Πριν τη σύλληψή του ο Ντερτιλής είχε εκφωνήσει ομιλία σε εκατοντάδες αξιωματικούς στο Υπουργείο Εθνικής Αμύνης στην οποία ισχυρίστηκε ότι είχε διαβεβαιώσεις πως, παρά τις ανακοινώσεις εναντίον τους από το Κάιρο, οι Βρετανοί στήριζαν τα Τάγματα Ασφαλείας, όπως είχε ισχυριστεί και ο Σιμάνα. Μαζί με τον υπουργό Εσωτερικών Αναστάσιο Ταβουλάρη ο Ντερτιλής οδηγήθηκε στη Γερμανία, όπου φυλακίστηκε σε στρατόπεδο συγκέντρωσης, για συνεργασία με τους Έλληνες αντιστασιακούς, όπως η Λέλα Καραγιάννη, σημειώματα της οποίας βρέθηκαν στο γραφείο του, όπως αναφέρει η Ιζαμπέλλα Παλάσκα-Βουλπιώτη, κόρη του Γιάννη Boυλπιώτη, στο βιβλίο της «Άγγελος ή Δαίμονας», αλλά και διότι κατηγορήθηκε ότι βρισκόταν σε επαφή με το Συμμαχικό Στρατηγείο Μέσης Ανατολής.
Κόμπντα

Η Κόμπντα () είναι ένας οικισμός και διοικητικό κέντρο στην επαρχία Κόμπντα στην περιφέρεια Ακτόμπε στο βορειοδυτικό Καζακστάν. Η Κόμπντα βρίσκεται κατά μήκος του ποταμού Κόμπντα, και επίσης στην περιοχή της πόλης υπάρχει μια μικρή λίμνη.
Selaginella lepidophylla

Η Selaginella lepidophylla (syn. "Lycopodium lepidophyllum") είναι ένα είδος των φυτών της ερήμου της οικογένειας ακανθωδών βρύων (αγγλ. spikemoss) με την ονομασία Selaginellaceae. Η Σελαγγινέλλα είναι γνωστή για την ικανότητά της να επιβιώνει σε περιόδους απόλυτης ξηρασίας στο φυσικό της περιβάλλον, τυλίγει τους μίσχους της σε μια σφιχτή μπάλα και τους ξετυλίγει μόνο όταν εκτεθεί σε υγρασία. Είναι εγγενές φυτό στην έρημο Chihuahuan του Νέου Μεξικού.
Anastatica

Η Anastatica (Αναστατική) ή «"άνθος λευκού σιναπιού"» είναι ένα μονοτυπικό γένος με την επίσημη ονομασία του είδους: Anastatica hierochuntica. Το γένος είναι μέλος της οικογένειας Σταυρανθών (Brassicaceae) (πρώην Cruciferae), της συνομοταξίας Magnoliophyta της ομοταξίας Magnoliopsida. Το φυτό είναι ένα μικρό γκρι ετήσιο βότανο, που σπάνια αναπτύσσεται πάνω από 15 εκατοστά (6 ίντσες) και φέρει πολύ μικρά άσπρα λουλούδια. Γίνεται ξερό κουβάρι (tumbleweed) και έχει τη σπάνια ιδιότητα να ανασταίνεται, όταν ποτιστεί, μετά από μήνες, ίσως και χρόνια χωρίς νερό (φυτό της νεκρανάστασης). Η πιο συχνά χρησιμοποιούμενη κοινή ονομασία στα Αγγλικά είναι: «Ρόδο της Ιεριχούς». Άλλα κοινά ονόματα: «"Λουλούδι της Μαριάμ"», «"Άνθος της Παναγίας"» και «"Λευκό λουλούδι σιναπιού"». Tο είδος αυτό δεν πρέπει να συγχέεται με τη "Selaginella lepidophylla", επίσης γνωστή ως «Ρόδο της Ιεριχούς» και «ψευτοτριαντάφυλλο της Ιεριχούς»
Λέων Εζέ

Ο Λέων Αλεξάντρ Εζέ (Léon Alexandre Heuzey) (1831 - 1922) ήταν γάλλος αρχαιολόγος και ιστορικός.

Το 1855 ο Λέων Εζέ περιηγήθηκε όλη την Μακεδονία ψάχνοντας ίχνη των αρχαίων ρωμαϊκών μαχών. Ανακάλυψε τα ερείπια μεγάλων κτηρίων και έναν τάφο που δεν μπόρεσε να αναγνωρίσει. Επέστρεψε το 1861 με τον Honoré Daumet κατ' απαίτηση του Ναπολέοντα του Τρίτου που ενδιαφερόταν ειδικά για τις μάχες του Ιούλιου Καίσαρα στην Ανατολή, μεταξύ των οποίων η Μάχη των Φαρσάλων. Η αποστολή αποδείχτηκε δύσκολη και χρειάστηκε να συντομευθεί, ωστόσο ανακάλυψαν αρχαιότητες σε αυτήν την περιοχή και στάλθηκαν μερικά ευρήματα στο Λούβρο˙ η αποστολή όμως έγινε γνωστή λόγω των ζωγραφιών του Daumet. Η τοποθεσία είναι η αρχαία Βεργίνα που πιστεύεται πως είναι η θέση των Αιγών, η πρώτη πρωτεύουσα του μακεδονικού βασιλείου.

Διετέλεσε πρόεδρος του τμήματος ανατολικών αρχαιοτήτων και αρχαίας κεραμικής στο μουσείο του Λούβρου. 

Διενήργησε αρχαιολογικές ανασκαφές στη Βεργίνα το 1861, διετέλεσε καθηγητής στην École nationale supérieure des beaux-arts de Paris και στην École du Louvre. Από το 1900 έως το 1915 ήταν αντεπιστέλλον μέλος της Πρωσσικής Ακαδημίας Επιστημών. Το 1915 έληξε τη συμμετοχή του στην Ακαδημία, όπως και πολλοί άλλοι γάλλοι βουλευτές.
Επαρχία Ζανακοργκάν

Η Επαρχία Ζανακοργκάν () είναι επαρχία στην περιφέρεια Κιζιλορντά στο νότιο Καζακστάν. Το διοικητικό κέντρο είναι το Ζανακοργκάν, και η επαρχία είχε πληθυσμό 77.509 (εκτίμηση 2013), 70.128 (απογραφή 2009) και 67.563 κατοίκους στην απογραφή του 1999.
Γκανγκιούσκινο

Το Γκανγκιούσκινο (επίσης γνωστό ως Ζασταλάπ (, "Gangyushkino", , "Jastalap", "جاستالاپ")) είναι μια πόλη στην περιφέρεια Ατιράου, στο νοτιοδυτικό Καζακστάν. Βρίσκεται σε υψόμετρο 1 μέτρο (3,3 πόδια).
Στίβεν Σιγκάλ

Ο Στίβεν Σιγκάλ ("Steven Frederick Seagal", 10 Απριλίου 1952) είναι Αμερικανός ηθοποιός, παραγωγός, σεναριογράφος, σκηνοθέτης, παλαιστής πολεμικών τεχνών (του αϊκίντο) και μουσικός. Πέρα από αμερικανική, διαθέτει ρωσική, σερβική και αρκαδική υπηκοότητα.

Αρχικά ήταν δάσκαλος πολεμικών τεχνών στην Ιαπωνία και στη συνέχεια μετακόμισε στο Λος Άντζελες, όπου εργάστηκε ως δάσκαλος πολεμικών τεχνών στο "Ποτέ μην ξαναπείς ποτέ" (1983), όπου έσπασε κατά λάθος τον καρπό του Σον Κόνερι κατά τη διάρκεια της παραγωγής. Το 1988 πραγματοποίησε το ντεπούτο του ως ηθοποιός στην ταινία "Ο σκληρός του Σικάγου". Το 1991 πρωταγωνίστησε σε τέσσερις επιτυχημένες ταινίες και το 1992 στην ταινία "Σε κατάσταση πολιορκίας". Παρόλ' αυτά, οι επόμενες ταινίες του "Σε επικίνδυνο έδαφος" (1994) και "Σε κατάσταση πολιορκίας 2" (1995) ήταν λιγότερο επιτυχημένες. Στη συνέχεια, πρωταγωνίστησε σε ταινίες που διανεμήθηκαν κατευθείαν σε βίντεο. Το 2010 πρωταγωνίστησε στην ταινία "Machete", την πρώτη ευρείας διανομής ταινία στην οποία συμμετείχε από το 2002.